钦定古今图书集成/明伦汇编/官常典/第642卷 > 谯周
## 钦定古今图书集成/明伦汇编/官常典/第642卷 > 谯周

按《蜀志》本传：“周字允南，巴西西充国人也。身长八尺，
体貌素朴，性推诚不饰，无造次辩论之才，然潜识内
敏。建兴中，丞相亮领益州牧，命周为劝学从事。亮卒
于敌庭，周在家闻问，即便奔赴。寻有诏书禁断，惟周
以速行得达。大将军蒋琬领刺史，徙为典学从事，总
州之学者。后主立太子，以周为仆，转家令。”